Abaagalana nga bali mu mukwano.
OKUWULIZIGANYA mu kaboozi y’engeri emibiri gy’abaagalana gye gikwataganamu naye kino okukitegeera oba olina okuba ng’omaze ne munno ebbanga eriwera era nga wasoma n’omubiri gwe ng’omanyi nti bwe mmukwata wano ayaka okusinziira ku bwagazi bwe mulina.
Omukugu mu kubuulirira abafumbo, Edith Mukisa agamba nti abaagalana gye bakoma okubeera mu mukwano gye bakoma okuwuliziganya nti munno ne bw’aba akooye omanya w’omukwata
n’omuteeka mu muudu y’akaboozi okugeza abakyala bonna bayaka mu ngeri za njawulo naye okusinziira munne wabeera amukutte.
Mu kuwuliziganya buli omu obeera olina okutwala obudde n’oyiga omubiri gwa munno nga mwakatandika okwagalana oba nga mwakayingira obufumbo nga munno abeera amanyi awakuzuukusa
era nga naawe omanya nti buli lw’akwatawo abeera akwetaaga.
Lwaki okuwuliziganya kikulu Mukisa agamba nti kuyamba okunyweza omukwano gwammwe ne guwangaala kuba ebintu ebikolebwa nga muwuliziganya bibongera obwagazi nga n’awaka ne bwe wabaawo ebitagenda bulungi era muudu esigala ejja.
Okunyumirwa ennyo akaboozi nakwo kuva mu ngeri gye muwuliziganyaamu.
Muno buli lw’omukwata awamukyamula asumulula ag’emugga era tegaggawaamu mangu kuba abeera mucamufu buli kaseera.
Era kuyamba abaagalana okwegatta emirundi egiwerako ekiyamba n’omukyala okutuuka ku ntikko kuba obwagazi bw’okuddamu emirundi emirala mubeera nabwo.
Biki ebikolebwa mu kuwuliziganya; Okunoonya munno, okumuwuliriza biki by’ayogera oba ne lw’osibyewo awaka omuyambeko ku mirimu oba okukola obuntu obulala obumumanyisa
nti omwetaaga kuba muli mu mutima abeera akiraba era n’akitegeera wadde obeera toyatudde.
Lwaki abaagalana balemwa okuwuliziganya?
Obusungu awaka n’ebizibu ebiyitiridde mu maka nga looni ng’etawaanya obwongo bw’abaagalana bonna ebirowoozo ne babimalira ku looni.
Obukoowu obuyitiridde nakyo kiremesa kwossa n’obulwadde naddala bwe wabeerawo alina endwadde y’ekikaba kiba kizibu okukwataganya ebirowoozo ne munne kubanga wabaawo obuteesigannana.
Agamba nti abaagalana bwe babeera n’empuliziganya ennungi ng’omuntu amanyi w’akwata munne n’ayaka musobola okwegatta wadde nga waliwo ebitagenda bulungi awaka.
Akabi k’obutawuliziganya;
Mukisa agamba nti abaagalana bwe balemwa okuwuliziganya tebafuna ssanyu mu kwegatta era n’obwagazi tewaba kuba ebirowoozo biba tebikwataganye.
Kiyinza okuvaako amaka okusaanawo kubanga tewabaawo nkwatagana nnambulukufu ebafuula omuntu omu mu buli kimu kye mukola.
Bwe mudda mu kisenge tewabaawo kukukuta kuba temukola mirundi giwera ate muba ng’abeekaka omukwano ekivaako okwetamwa naddala ku ludda lw’omukyala.
Mukisa awadde abaagalana amagezi okutandika okwogera ku bintu ebibaawo nga bali mu kaboozi bwe baba bawuliziganya oba ne mu mbeera zaabwe eza bulijjo nga bali babiri ate n’abasajja bakikkirize
nti abakyala balina era bamanyi kyebaagala awo bajjakunyumirwa
obufumbo.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn